હલકી ગુણવત્તાના રોડનું મુખ્ય કારણ ખાયકી છે. ૪૦ ટકા સુધીનો જબ્બર ભ્રષ્ટાચાર થાય છે. શાસક પક્ષના એક ટોચના હોદ્દેદાર જ નામ ન છાપવાની શરતે આની કબુલાત કહે છે. મેયર ગૌતમ શાહ રોડનાં કામોની ગુણવત્તા ચકાસવા સરપ્રાઇઝ વિઝિટ કરીને કોન્ટ્રાકટરો તેમજ અધિકારીઓને શો કોઝ નોટિસ પાઠવે છે. મેયરની આવી સરપ્રાઇઝ વિઝિટથી કોન્ટ્રાક્ટરો સાથે તંત્ર અને લાગતા વળગતા ભાજપના હોદ્દેદારોની મિલી ભગતની પોલ ખૂલી ગઇ છે.